આંતરરાષ્ટ્રીય બજારમાં ક્રૂડના ભાવમાં આવેલી મજબૂતાઇની સાથે ડોલર સામે રૂપિયો નવી નીચી સપાટીએ ગબડતાં ઓઇલ માર્કેટિંગ અને એરલાઇન્સ શેરોમાં વેચવાલી યથાવત રહી હતી. એચપીસીએલ અને જેટ એરવેઝ વર્ષની નવી નીચી સપાટીએ બંધ રહ્યા હતા. રિફાઇનરી અને ઓએમસી શેરોમાં એમઆરપીએલ 5.2 ટકા ઘટીને 79.05, એચપીસીએલ 5.6 ટકા ઘટીને 261.55, બીપીસીએલ 4.5 ટકા ઘટીને 366.25, ઓઇલ ત્રણ ટકા ઘટીને 202.05, આઇઓસી 1.3 ટકા ઘટીને 154.25ની સપાટીએ બંધ રહ્યા હતા. જેટ એરવેઝ 6.1 ટકા અને ઇન્ડિગો 4.1 ટકા ઘટીને બંધ રહ્યા હતા.